24. ΝΟΜΟΘΕΤ. ΔΙΑΤΑΓΜΑ υπ’ αριθ. 1483 της 19 Ιουν./3 Ιουλ. 1942 Περί τρόπου δικαιολογήσεως και ελέγχου δαπανών προμηθειών του τμήματος τροφίμων της Υπηρεσίας Κρατικών Προμηθειών. Εκυρώθη και διετηρήθη εν ισχύϊ δια της υπ’ αριθ. 153 της 22/27 Μαρτ. 1946 πράξεως Υπουργ. Συμβουλίου. Άρθρον μόνον.-1.Η κατά τον Αναγκαστικόν Νόμον 1790 της 1939, ως ετροποποιήθη υπό του Ν.Δ. 184/1941, διαχείρισις του Τμήματος Προμηθειών Τροφίμων παρά τη Υπηρεσία Κρατικών Προμηθειών, υπόκειται εις έλεγχον ασκούμενον υπό του Ελεγκτικού Συνδρίου. 2.Δι’ αποφάσεως του Ελεγκτικού Συνεδρίου, δημοσιευομένης εις την Εφημερίδα της Κυβερνήσεως, μετ’ έγκρισιν του Υπουργού των Οικονομικών, καθορίζονται τα λογοδοτούντα δια την ανωτέρω διαχείρισιν πρόσωπα, ο χρόνος της λογοδοσίας, τα  Σελ. 252 δικαιολογητικά των λογαριασμών στοιχεία, η χρονολογία αφ’ ης θέλει ενεργηθή ο έλεγχος ούτος, ήτις δύναται ν’ ανατρέξη από της ισχύος του Αναγκαστικού Νόμου 1790 και ο τρόπος της ενεργείας αυτού. Εις περίπτωσιν ημερησίας ή μηνιαίας λογοδοσίας ο έλεγχος ασκείται κατά τα εν άρθρω 25 του δια του νόμου 3646 τελικώς κυρωθέντος Ν.Δ. της 21 Μαρτ. 1926 «περί οργανισμού του Ταμείου Παρακαταθηκών και Δανείων», εφαρμοζομένης και της διατάξεως του άρθρ. 9 του Ν. Δ/τος δια το τοποθετούμενον δια την ενέργειαν του ελέγχου προσωπικόν του Ελεγκτικού Συνεδρίου. 3.Δια της αυτής ως ανωτέρω αποφάσεως θέλουσι καθορισθή και τα δικαιολογητικά άτινα απαιτούνται δια την έκδοσιν των οικείων ενταλμάτων, παρά των εξυπηρετουμένων υπό του ρηθέντος Τμήματος Προμηθειών Τροφίμων Ιδρυμάτων δια την πληρωμήν της αναλογούσης εις έκαστον των Ιδρυμάτων τούτων εκ της όλης δαπάνης, τα του τρόπου συντάξεως τούτων ως και πάσα λεπτομέρεια προς εκτέλεσιν του παρόντος άρθρου. 